b'\n_START_ARTICLE_\nRosjtsjinskij (Samara oblast)\n_START_PARAGRAPH_\nRosjtsjinskij (russisk: \xd0\xa0\xd0\xbe\xcc\x81\xd1\x89\xd0\xb8\xd0\xbd\xd1\x81\xd0\xba\xd0\xb8\xd0\xb9) er en bymessig bosetning i Volzjskij-distriktet i Samara oblast i Russland. Befolkningen var 11\xc2\xa0920 ved folketellingen i 2010, mot 12\xc2\xa0878 i 2002.\n_START_SECTION_\nHistorie\n_START_PARAGRAPH_\nDet startet som en liten landsby i 1932. Den f\xc3\xb8rste milit\xc3\xa6re garnisonen ble etablert her i 1933; og flere ble organisert gjennom 1960-tallet og 1970\xe2\x80\x93tallet. Det prim\xc3\xa6re form\xc3\xa5let med disse garnisonene var \xc3\xa5 \xc3\xb8ve tropper f\xc3\xb8r de ble sendt til \xc3\x98st-Tyskland. Etter gjenforeninga av Tyskland i 1990, ble 100 000 sovjetiske soldater flyttet tilbake til Russland, og Rosjtsjinskij ble et av m\xc3\xa5lene for de hjemvendte soldatene, inkludert 3. Spetsnaz Brigade, og 589. Motoriserte infanteriregiment (senere ble den 15. motoriserte infanteribrigade)._NEWLINE_De milit\xc3\xa6re garnisonene ble innlemmet som en garnisonsby, og ble kalt Rosjtsjinskij 29. juni 1999. Navnet ble offisielt godkjent av den f\xc3\xb8derale regjeringen den 5. juni 2000.'